ETA:n sekakomitean päätös N:o 1/2004, tehty 6 päivänä helmikuuta 2004, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta



Virallinen lehti nro L 116 , 22/04/2004 s. 0040 - 0041



ETA:n sekakomitean päätös N:o 1/2004, tehty 6 päivänä helmikuuta 2004, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite II muutettiin 28 päivänä syyskuuta 2001 tehdyllä ETA:n sekakomitean päätöksellä N:o 104/2001(1). (2) Maatalous- tai metsätraktoreiden, niiden perävaunujen ja vedettävien vaihdettavissa olevien koneiden ja näihin ajoneuvoihin tarkoitettujen järjestelmien, osien ja erillisten teknisten yksiköiden tyyppihyväksynnästä sekä direktiivin 74/150/ETY kumoamisesta 26 päivänä toukokuuta 2003 annettu Euroopan parlamentin ja neuvoston direktiivi 2003/37/EY(2) olisi otettava osaksi sopimusta. (3) Direktiivillä 2003/37/EY kumotaan 1 päivästä heinäkuuta 2005 neuvoston direktiivi 74/150/ETY(3), joka on osa sopimusta ja joka näin ollen olisi poistettava sopimuksesta. (4) Komission direktiivit 98/38/EY(4), 98/39/EY(5), 2000/2/EY(6) ja 2001/3/EY(7), jotka on otettu osaksi sopimusta direktiiviä 74/150/ETY muuttavina säädöksinä, olisi siirrettävä erillisiin kohtiin sopimuksen liitteessä II olevassa II luvussa, ON PÄÄTTÄNYT SEURAAVAA: 1 artikla Muutetaan sopimuksen liitteessä II oleva II luku seuraavasti: 1) Poistetaan 1 kohdan (direktiivi 74/150/ETY) teksti 1 päivästä heinäkuuta 2005 lukien. 2) Lisätään 23 kohdan (neuvoston direktiivi 89/173/ETY) jälkeen kohdat seuraavasti: "24. 398 L 0038: komission direktiivi 98/38/EY, annettu 3 päivänä kesäkuuta 1998, pyörillä varustettujen maatalous- ja metsätraktoreiden tiettyjä osia ja ominaisuuksia koskevan jäsenvaltioiden lainsäädännön lähentämisestä annetun neuvoston direktiivin 74/151/ETY mukauttamisesta tekniikan kehitykseen (EYVL L 170, 16.6.1998, s. 13). 25. 398 L 0039: komission direktiivi 98/39/EY, annettu 5 päivänä kesäkuuta 1998, pyörillä varustettujen maatalous- ja metsätraktoreiden ohjauslaitteita koskevan jäsenvaltioiden lainsäädännön lähentämisestä annetun neuvoston direktiivin 75/321/ETY mukauttamisesta tekniikan kehitykseen (EYVL L 170, 16.6.1998, s. 15). 26. 32000 L 0002: komission direktiivi 2000/2/EY, annettu 14 päivänä tammikuuta 2000, pyörillä varustettuihin maatalous- ja metsätraktoreihin asennettujen kipinäsytytysmoottoreiden aiheuttamien radiohäiriöiden poistamista koskevan neuvoston direktiivin 75/322/ETY mukauttamisesta tekniikan kehitykseen ja pyörillä varustettujen maatalous- ja metsätraktoreiden tyyppihyväksyntää koskevan neuvoston direktiivin 74/150/ETY mukauttamisesta tekniikan kehitykseen (EYVL L 21, 26.1.2000, s. 23). 27. 32001 L 0003: komission direktiivi 2001/3/EY, annettu 8 päivänä tammikuuta 2001, pyörillä varustettujen maatalous- ja metsätraktoreiden tyyppihyväksynnästä annetun neuvoston direktiivin 74/150/ETY ja maatalous- ja metsätraktoreiden aiheuttamien radiohäiriöiden poistamisesta annetun neuvoston direktiivin 75/322/ETY mukauttamisesta tekniikan kehitykseen (EYVL L 28, 30.1.2001, s. 1). 28. 32003 L 0037: Euroopan parlamentin ja neuvoston direktiivi 2003/37/EY, annettu 26 päivänä toukokuuta 2003, maatalous- tai metsätraktoreiden, niiden perävaunujen ja vedettävien vaihdettavissa olevien koneiden ja näihin ajoneuvoihin tarkoitettujen järjestelmien, osien ja erillisten teknisten yksiköiden tyyppihyväksynnästä sekä direktiivin 74/150/ETY kumoamisesta (EUVL L 171, 9.7.2003, s. 1). Tätä sopimusta sovellettaessa direktiiviä koskevat seuraavat mukautukset: a) Lisätään liitteessä III olevan I osan A, B ja C jakson 16 kohtaan teksti seuraavasti: '- Islanti: ...' '- Liechtenstein: ...' '- Norja: ...' b) Lisätään liitteessä III olevan II osan A ja B jakson 16 kohtaan teksti seuraavasti: '- Islanti: ...' '- Liechtenstein: ...' '- Norja: ...'" 2 artikla Direktiivin 2003/37/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia. 3 artikla Tämä päätös tulee voimaan 7 päivänä helmikuuta 2004, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(8). 4 artikla Tämä päätös julkaistaan Euroopan unionin virallisen lehden ETA-osastossa ja ETA-täydennysosassa. Tehty Brysselissä 6 päivänä helmikuuta 2004. ETA:n sekakomitean puolesta Puheenjohtaja P. Westerlund (1) EYVL L 322, 6.12.2001, s. 10. (2) EUVL L 171, 9.7.2003, s. 1. (3) EYVL L 84, 28.3.1974, s. 10. (4) EYVL L 170, 16.6.1998, s. 13. (5) EYVL L 170, 16.6.1998, s. 15. (6) EYVL L 21, 26.1.2000, s. 23. (7) EYVL L 28, 30.1.2001, s. 1. (8) Valtiosäännön asettamista vaatimuksista ei ole ilmoitettu.